# Forberedelse til prøvetaking

## Faste

Til noen analyser kreves det at pasienten er fastende ved prøvetaking.

Faste betyr vanligvis at pasienten ikke skal spise, drikke, røyke, bruke snus eller tyggegummi et visst antall timer før prøvetaking. Et lite glass vann er som regel tillatt.

## Kroppsstilling/fysisk aktivitet

Referanseområdene er basert på sittende personer.

Pasienten bør slappe av og sitte i ro minst 15 minutter før prøvetakingen, skal ikke knytte/pumpe med hånden under prøvetakingen

Sterk fysisk aktivitet bør unngås fra kvelden før og til prøvetakingstidspunkt neste dag fordi slik aktivitet kan gi økt konsentrasjon av enkelte stoffer i blodet, f.eks. leukocytter og CK.

Fysisk- og psykisk stress påvirker konsentrasjonen av enkelte stoffer.

## Prøver til konsentrasjonsbestemmelse av legemidler

Som regel skal blodprøve til bestemmelse av legemiddelkonsentrasjon tas rett før neste doseinntak, dvs. medikamentfastende.

## Prøvetakingstidspunkt

Ideelt sett bør blodprøver tas om morgenen. Analysenes referanseområde er basert på blodprøver som er tatt om morgenen.

Konsentrasjonen av enkelte stoffer i blodet kan variere i løpet av døgnet, f.eks. hormoner og jern.

Tidspunktet for prøvetaking kan dermed ha stor betydning for vurderingen av analyseresultatet